b"\n_START_ARTICLE_\nObjectiu 0,7\n_START_PARAGRAPH_\nObjectiu 0,7 fou una campanya impulsada per l'associaci\xc3\xb3 Just\xc3\xadcia i Pau, va encap\xc3\xa7alar l'any 1981, amb l'objectiu de sensibilitzar la societat i els pol\xc3\xadtics de la necessitat de destinar aquest percentatge del PIB d'ajuda p\xc3\xbablica als pa\xc3\xafsos m\xc3\xa9s necessitats. Despr\xc3\xa9s de la presentaci\xc3\xb3 al senat d'una proposici\xc3\xb3 no de llei que fa una declaraci\xc3\xb3 sobre la fam al m\xc3\xb3n i on es convida al govern espanyol a donar el 0,7%.\n_START_SECTION_\nContext hist\xc3\xb2ric\n_START_PARAGRAPH_\nAquest objectiu es va fixar a partir de les conclusions de la Comissi\xc3\xb3 Pearson l'any 1969 que plantejava que s'havia d'aconseguir l'any 1975. Tamb\xc3\xa9 l'any 1970, l'Assemblea General de l'ONU, va aprovar aquest comprom\xc3\xads per tots els pa\xc3\xafsos econ\xc3\xb2micament avan\xc3\xa7ats._NEWLINE_Durant els anys 90 la guerra dels Balcans va provocar diverses campanyes de solidaritzaci\xc3\xb3. Aquests fets van coincidir amb una campanya global que reivindicava un atorgar un 0,7\xc2\xa0% dels pressupostos generals dels estats, tal com ja s'havia recomanat en una resoluci\xc3\xb3 de l'ONU de 1972. Als pa\xc3\xafsos catalans es van convocar diverses acampades urbanes reclamant aquesta xifra ic\xc3\xb2nica. A Cataluya, diversos col\xc2\xb7lectius, associacions, sindicats, estudiants i persones individuals van plantar tendes al mig de la Diagonal de Barcelona el desembre del 1994 per reivindicar que els pa\xc3\xafsos m\xc3\xa9s rics destinessin el 0,7% del PIB a l\xe2\x80\x99Ajuda Oficial al Desenvolupament. Diverses institucions es van unir a la campanya, com per exemple la Universitat Aut\xc3\xb2noma de Barcelona, qui el novembre de 1994 va aprovar donar el 0,7\xc2\xa0% del pressupost d'ingressos propis a accions de cooperaci\xc3\xb3 per al desenvolupament."